फ्रांस के रसायनज्ञ बेनेडिक्टस को अपने एक प्रयोग में सेलूलोस नाइट्रेट की आवश्यकता थी। उनकी प्रयोगधाला में करीब १५ वर्षों से इस रसायन से भरी एक बाँटल थी। वे बॉटल को उठा रहे थे कि असावधानीवश वह हाथ से छूट कर फर्श पर गिर गई। लेकिन, आश्चर्य वह चटक तो गई लेकिन उसके सभी टुकड़े आपस में चिपके रहे। वे सोचने लगे कि हो सकता है इस रसायन की वाष्प ने बॉटल की भीतरी दीवार पर सेल्यूलाइड की एक परत बना दी हो। अब उनके दिमाग में आइडिया आया कि अगर काँच की दो प्लेटों के बीच सेल्यूलाइड की एक पतली परत बना दी जाए तो ‘न टूटने वाला ग्लास’ बनाया जा सकता है जो सुरक्षा के लिए बहुत उपयोगी सिद्ध होगा। इसतरह अचानक एक असावधानी से न टूटने वाले ग्लास का आविष्कार हो गया।